Na osnovu čl. 116 i 222 Zakona o planiranju prostora i izgradnji objekata („Sl. list CG”, br. 64/17 i 44/18), člаnа 38 stav 1 tačka 4 Zаkоnа о lоkаlnој sаmоuprаvi („Sl. list CG“, br. 2/18), člana 36 i 39 Statuta Opštine Mojkovac ("Sl. list CG - opštinski propisi", broj 29/18), uz saglasnost Ministarstva održivog razvoja i turizma, br. 104-206/16 od 27.09.2018. godine i saglasnost Ministarstva kulture, br. 03-291/2018-2 od 27.09.2018. godine, Skupština opštine Mojkovac na sjednici održanoj dana 09.10.2018. godine,  donijela je
O D L U K U

o donošenju Programa privremenih objekata na teritoriji opštine Mojkovac
Član 1
Donosi se Program privremenih objekata na teritoriji opštine Mojkovac (u daljem tekstu Program).
Član 2

Program privremenih objekata obuhvata teritoriju opštine Mojkovac, odnosno lokacije u detaljnoj i prostornoj razradi na opštinskom zemljištu i privatnoj svojini, osim područja nacionalnih parkova, do privođenja planske dokumentacije namjeni.
Član 3

Program se donosi na period od 5 godina.
Član 4

Program je  urađen u digitalnoj i analognoj formi.

Program se sastoji iz tekstualnog i grafičkog dijela.
Član 5
Za realizaciju Programa nadležni su organi lokalne i državne uprave zaduženi za poslove uređenja prostora.

Član 6
Program će se realizovati u skladu sa opštinskim odlukama kojima se propisuju lokalni javni prihodi.
Član 7
Danom stupanja na snagu ove odluke prestaje da važi Odluka o postavljanju i izgradnji montažnih objekata privremenog karaktera na teritoriji opštine Mojkovac („Sl. list CG - opštinski propisi“, br. 14/10 i 40/10).
                                                                           Član 8
Ova odluka stupa na snagu osmog dana od dana objavljivanja u „Službenom listu CG-opštinski propisi”.

Broj: 05- 203
Mojkovac, 09.10.2018.godine             
  Skupština opštine Mojkovac 

                                         Predsjednik
                                          Dragomir Mrdak

